open-index/open-wikipedia-markdown huggingface dataset:
Υπερφαγία

Ο όρος **υπερφαγία** στην ιατρική σημαίνει την υπερβολική κατανάλωση τροφής, είτε λόγω αυξημένης όρεξης είτε λόγω υπερβολικής πείνας. Δηλώνεται ως σύμπτωμα και όχι ως πάθηση. Γενικά έχει συσχετιστεί με παχυσαρκία, υπέρταση (υπερβολική πρόσληψη αλατιού), βουλιμία, διαβήτη (διαταραχές στο μεταβολισμό των υδατανθράκων), εμφράγματα του μυοκαρδίου, ακόμα και καρκίνο.

## Υπερφαγία και υποσιτισμός

Σε πολλές περιοχές του πλανήτη όπου υπάρχει πρόσβαση σε πλεονάσματα μη θρεπτικών τροφών, η υπερφαγία μπορεί να προκαλέσει υποσιτισμό. Η ψυχολόγος του πανεπιστημίου Γέιλ Κέλυ Μπράουνελ χαρακτηρίζει τις περιοχές αυτές "περιβάλλον τοξικών τροφίμων" όπου οι επεξεργασμένες τροφές έχουν το προβάδισμα έναντι των θρεπτικών τροφών. 

## Αίτια
Η υπερφαγία προκαλείται κυρίως από ενδοκρινολογικούς παράγοντες και διάφορα φάρμακα.

### Άγχος

Ορισμένες περιπτώσεις άγχους προκαλούν υπερφαγία. Τυπικά συμπτώματα που παρουσιάζονται επίσης σε αυτή την περίπτωση περιλαμβάνουν ανησυχία, αϋπνία, επιμονή τραβήγματος της προσοχής των άλλων, ευερέθιστη συμπεριφορά, επιλεκτική απάθεια, δυσκολία αυτοσυγκέντρωσης και μπορεί να περιλαμβάνουν δυσλειτουργία του ουροποιητικού συστήματος ή σεξουαλική δυσλειτουργία.

### Προεμμηνορροϊκό σύνδρομο

### Φάρμακα

### Σακχαρώδης Διαβήτης

### Σύνδρομα
Σύνδρομα όπως το σύνδρομο Πράντερ-Γουίλι (Prader–Willi) και το Bardet–Biedl, τα οποία προκαλούν ιδιαίτερα αυξημένη όρεξη και εμμονή με το φαγητό.

### Βουλιμία

## Παραπομπές

Κατηγορία:Διατροφικές παθήσεις
Κατηγορία:Διατροφικές διαταραχές
Κατηγορία:Συμπτώματα
Κατηγορία:Παχυσαρκία
Βανίλια

Η **βανίλια** ή **βανίλα** είναι γένος αγγειόσπερμων μονοκότυλων φυτών, που ανήκει στην τάξη γύνανδρα, οικογένεια Ορχιδίδες (Orchidaceae) και είναι κοινά γνωστό ως **βανίλλη**. Περιλαμβάνει 90 περίπου είδη αναρριχητικών φυτών, ιθαγενή των τροπικών περιοχών. **Βανίλια** επίσης ονομάζεται και η αρωματική ουσία που εξάγεται από τους καρπούς ορισμένων από τα είδη της.

## Ιστορία
Η βανίλια χρησιμοποιούνταν για τον αρωματισμό του σοκόατλ (xocóatl) της σοκολάτας, ενός αφεψήματος των Αζτέκων, αιώνες πριν ο Κορτές το δοκιμάσει στην αυλή του Μοντεζούμα, σύντομα μετά από αυτό η βανίλια έγινε πολύ δημοφιλής στην Ευρώπη.

## Καλλιέργεια
Οι σπόροι της βανίλιας που κυκλοφορούν στο εμπόριο είναι ο επεξεργασμένος άγουρος καρπός του είδους Βανίλια η πλατύφυλλος (*V. planifolia*) που είναι ιθαγενές του Μεξικού της Κεντρικής Αμερικής και του Βόρειου τμήματος της Νότιας Αμερικής, αλλά καλλιεργείται σε πολλές τροπικές περιοχές, ή του είδους Βανίλια η ταϊτινή (*V. tahitensis*) που είναι ιθαγενές της Ωκεανίας. Είναι φυτό με μακρύ, σαρκώδη αναρριχητικό βλαστό ο οποίος προσκολλάται στα δένδρα με εναέρια ριζίδια, έχει επίσης και ρίζες που εισχωρούν στο έδαφος. Κατά την περίοδο της ανθοφορίας, η οποία διαρκεί για δύο περίπου μήνες, πολλά εφήμερα άνθη ανοίγουν, λίγα κάθε φορά. 
Τα άνθη έχουν λεπτεπίλεπτη κατασκευή και για αυτό στη φύση η επικονίαση τους μπορεί να γίνει μόνο από μια μικρή μέλισσα που ζει στο Μεξικό. Στις άλλες χώρες όπου καλλιεργείται το φυτό, εφαρμόζεται η τεχνητή επικονίαση, η οποία γίνεται αμέσως μόλις ανοίξουν τα άνθη. Ο καρπός είναι επιμήκης κάψα και φθάνει σε πλήρη ανάπτυξη τα 20 εκατοστόμετρα μήκος σε 4 έως 6 εβδομάδες ενώ  μπορεί να χρειαστούν μέχρι και 9 μήνες ώσπου να ωριμάσει.

## Χρήσεις
Ο αρωματικός παράγοντας της **Βανίλιας** χρησιμοποιείται ευρέως τόσο στην οικιακή μαγειρική όσο και στα τρόφιμα εμπορίου, ιδιαίτερα στη σοκολάτα στα προϊόντα της αρτοποιίας, στη ζαχαροπλαστική, στις πουτίγκες. στις σάλτσες, σε παγωτό, σε αφεψήματα και στην αρωματοποιία.  Οι άγουροι καρποί συλλέγονται αμέσως μόλις πάρουν χρυσοπράσινο χρώμα στη βάση τους. Τα φρέσκα σπέρματα της Βανίλιας δεν έχουν άρωμα. Το χαρακτηριστικό άρωμα είναι αποτέλεσμα ενζυματικής δράσης κατά τη διάρκεια ειδικής επεξεργασίας. Το εκχύλισμα της βανίλιας παραλαμβάνεται μετά από θραύση των κατεργασμένων αποξηραμένων καρπών και εκχύλιση με αλκοόλη. Η τεχνητή βανίλια γίνεται από συνθετικά παραγόμενη βανιλίνη.

## Παραπομπές


## Πηγές
**Εγκυκλοπαίδεια Πάπυρος Λαρούς Μπριτάννικα, Τόμος 13*

## Εξωτερικοί σύνδεσμοι
* 
* 

Κατηγορία:Ορχεοειδή
Κατηγορία:Βότανα
Κατηγορία:Αρωματικά φυτά
Κατηγορία:Μπαχαρικά
Κατηγορία:Χλωρίδα της Νότιας Αμερικής
Κατηγορία:Χλωρίδα του Μεξικού
Βλάχικος γάμος

Ο λεγόμενος πανελλήνια **Βλάχικος γάμος** αποτελεί σήμερα από τις πλέον γνωστές λαογραφικές γιορτές αναπαράστασης παραδοσιακού γάμου της ελληνικής υπαίθρου. Η γιορτή αυτή περιλαμβάνεται στα έθιμα της Καθαρής Δευτέρας που τελείται ειδικότερα στη Θήβα και στο Δαφνί Λακωνίας

Η γιορτή αυτή στην οποία τη νύφη υποδύεται άντρας και περιλαμβάνει διάφορα επιμέρους στάδια όπως ξύρισμα του γαμπρού, στόλισμα της νύφης, το παντρολόγημα κ.λπ., καταλήγοντας σε χορό και γλέντι των καλεσμένων, τελούνταν από παλαιότερα μείον όμως στη διάρκεια της κατοχής είχε διακοπεί. Κατά το 1950, όταν και εκδηλώθηκε ένα έντονο ρεύμα στροφής των αστών στις ρίζες τους (φαινόμενο φολκλορισμού), επανήλθε στην επιφάνεια μαζί με κάποιες άλλες γιορτές. Ήδη από από την αρχή σημείωσε μεγάλη επιτυχία, με αποτέλεσμα να καθιερωθεί ως ετήσια γιορτή. Σήμερα, η γιορτή του βλάχικου γάμου τελείται σε πολλές περιοχές της Ελλάδας.

Ο Βλάχικος γάμος, αποτελεί μνημείο άϋλης πολιτιστικής κληρονομιάς της ΟΥΝΕΣΚΟ.

## Παραπομπές


Κατηγορία:Εγγραφές στο Εθνικό Ευρετήριο Άυλης Πολιτιστικής Κληρονομιάς της Ελλάδας
Κατηγορία:Λαογραφία
Κλέμεντ Άριντελ

Ο **Σερ Κλέμεντ Άριντελ** (Sir Clement Athelston Arrindell, 19 Απριλίου 1931 &ndash; 27 Μαρτίου 2011), Μεγαλόσταυρος Ιππότης του Τάγματος του Αγίου Μιχαήλ και του Αγίου Γεωργίου, Μεγαλόσταυρος Ιππότης του Βασιλικού Βικτωριανού Τάγματος, Βασιλικός Δικηγόρος ήταν Κυβερνήτης του Άγιου Χριστόφορου και Νέβις από το 1981-83 (όταν ήταν τα νησιά υπερπόντιο έδαφος της Βρετανίας) και Γενικός Διοικητής του ανεξάρτητου κράτους Σαιντ Κιτς και Νέβις από το 1983 ως το 1995.

Γεννήθηκε στην Μπαστέρ και σπούδασε νομικά στο Λίνκολνς Ιν. Το 1964 ανέλαβε εισαγγελέας στο νησί του και εν συνεχεία έγινε δικαστής στο Ανώτατο Δικαστήριο των Δυτικών Ινδιών  (West Indies Associated States Supreme Court) το 1978. Ανέλαβε Κυβερνήτης το 1981, στη θέση του Σερ Πρόμπιν Ίνις. Το Σεπτέμβριο του 1983 το αξίωμα μετατράπηκε σε Γενικός Κυβερνήτης. Τον διαδέχθηκε το 1995 ο Σερ Κάθμπερτ Σεμπάστιαν.

## Παραπομπές


Κατηγορία:Γενικοί Κυβερνήτες του Αγίου Χριστόφορου και Νέβις
Ποταμιά Θεσπρωτίας

Με την ονομασία **Ποταμιά** φέρονται στο νομό Θεσπρωτίας δύο χωριά:
# Η Ποταμιά Σουλίου που υπάγεται στη κοινότητα Γλυκή του δήμου Σουλίου
# Η Ποταμιά Φιλιατών, που υπάγεται στη κοινότητα Κάτω Ξέχωρο του δήμου Φιλιατών.

Κατηγορία:Αποσαφηνίσεις ελληνικών τοπωνυμίων
Ρέλι

Το **ρέλι** και συνηθέστερα στον πληθ. τα **ρέλια** στην ναυτική ορολογία είναι το εξελληνισμένο **rail** της αγγλικής γλώσσας.  Στο  ναυτικό δηλώνει τις κάθε είδους χειρολαβές ή συρματόσχοινα ασφαλείας (**hand rails, life rails, safety rails** κ.λπ.).  Πολλές φορές, συνεκδοχικά,  κάποιοι αποκαλούν ρέλια τα πλευρικά κιγκλιδώματα και την κουπαστή του πλοίου. Παλιότερα, στο ναυτικό, ρέλι ονομαζόταν η "ρίζα του θωρακίου".  Τα σημερινά ναυτικά ρέλια δεν έχουν σχέση με την ρίζα του θωρακίου αλλά ούτε, φυσικά, με το ρέλι που είναι η ραφή στην άκρη ενός υφάσματος, το τελείωμα. 

## Παραπομπές
# λήμμα "ρέλι", Εγκυκλοπαίδεια Πάπυρος-Λαρούς

Κατηγορία:Ναυτική ορολογία
Ποταμιά Σουλίου

*Για οικισμούς με το ίδιο όνομα δείτε το λήμμα: [[Ποταμιά]]*

Η **Ποταμιά** Σουλίου είναι οικισμός του Δήμου Σουλίου της Περιφέρειας Ηπείρου.

## Γενικά στοιχεία
Η Ποταμιά βρίσκεται 59 χιλιόμετρα νοτιοανατολικά της Ηγουμενίτσας, στη περιοχή Γλυκής. Πρόκειται για πεδινό χωριό σε υψόμετρο περίπου 30 μέτρα, στη βαλτώδη περιοχή του Αχέροντα, ο πληθυσμός του οποίου, ασχολούμενος κυρίως με την μικροκτηνοτροφία και περισσότερο με τη γεωργία, το 1928 αριθμούσε 249 κατοίκους έχοντας δημοτικό σχολείο, τηλεγραφείο, γεωργικό πιστωτικό συνεταιρισμό καθώς και συνεταιρισμό ακτημόνων καλλιεργητών. Το 1971 αριθμούσε 278 κατοίκους και το 1981 ήταν 280. Στην απογραφή του 2001 αριθμούσε 277 κατοίκους, σε αυτήν του 2011 ήταν 237 και του 2021 ήταν 226.

Παλαιότερα  μέχρι το 1934 αποτελούσε ιδία κοινότητα και ανήκε  στην άλλοτε επαρχία Μαργαριτίου και στη συνέχεια Σουλίου. Από το 1999 έως το 2010 σύμφωνα με την τότε διοικητική διαίρεση της Ελλάδας αποτελούσε τμήμα της κοινότητας Γλυκής του δήμου Αχέροντα. Από 1 Ιανουαρίου 2011 αποτελεί μέρος της ίδιας τοπικής κοινότητας, της δημοτικής ενότητας Αχέροντα, του Δήμου Σουλίου. 

Εκκλησιαστικά υπάγεται στη Μητρόπολη Παραμυθίας, Φιλιατών, Γηρομερίου και Πάργας. Η εκκλησία του χωριού είναι αφιερωμένη στους Παμμεγίστους Ταξιάρχες.

## Πηγές
* "Εγκυκλοπαίδεια Πάπυρος Larousse Britannica" τομ.50ος, σελ.244.
* "Μεγάλη Ελληνική Εγκυκλοπαίδεια" τομ.Κ΄, σελ.599.

## Παραπομπές


Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Σουλίου
1057 Γουάντα

Η **Γουάντα (Wanda)** ή **Βάντα** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,82. Ανακαλύφθηκε το 1925 από τον Σοβιετικό αστρονόμο Γκριγκόρι Σαζν, που παρατηρούσε από το Σιμέις της Κριμαίας. Ήταν ο πρώτος χρονικά από τους τρεις συνολικά αστεροειδείς που ανακαλύφθηκαν από τον συγκεκριμένο αστρονόμο.

Ο αστεροειδής πήρε την ονομασία του αργότερα από την Πολωνο-Σοβιετική συγγραφέα Βάντα Βασιλέφσκα. 

## Φυσικά χαρακτηριστικά
Η μέση διάμετρος της Γουάντα εκτιμάται σε 40,48 χιλιόμετρα. Ο φασματικός τύπος της είναι C, ενώ το άλβεδό της είναι 0,045. Η Γουάντα περιστρέφεται γύρω από τον εαυτό της μία φορά κάθε 28 ώρες και 48 λεπτά, μία αργή περιστροφή για αστεροειδή.

## Παραπομπές

## Εξωτερικοί σύνδεσμοι
* Τροχιά από το JPL (Java) / Εφημερίδα

Γουαντα
1059 Μουσόργκσκια

μικρογραφία|3D μοντέλο του αστεροειδούς 1059 Μουσόργκσκια
Η **Μουσόργκσκια (Mussorgskia)** είναι μεγάλος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 10,789. Ανακαλύφθηκε το 1925 από τον Ρώσο αστρονόμο Βλαντιμίρ Αλμπίτσκι, που παρατηρούσε από το Σιμέις της Κριμαίας, και πήρε το όνομά της προς τιμή του Ρώσου μουσικοσυνθέτη Μουσόργκσκι.

## Φυσικά χαρακτηριστικά
Τα φυσικά χαρακτηριστικά της Μουσόργκσκιας είναι άγνωστα. Η Μουσόργκσκια περιστρέφεται γύρω από τον εαυτό της μία φορά κάθε 5 ώρες και 38 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μουσοργκσκια
Λίρα της Γκάνας

Η **λίρα** ήταν το νόμισμα της Γκάνας από το 1958 έως το 1965 οπότε και εφάρμοσε το δεκαδικό σύστημα στο νόμισμά της. Υποδιαιρούταν σε 20 σελίνια και κάθε σελίνι σε 12 πένες (1 λίρα = 240 πένες).

## Ιστορία
Μέχρι το 1958 το νόμισμα της Γκάνας ως αποικία της Βρετανικής Αυτοκρατορίας ήταν η λίρα της Βρετανικής Δυτικής Αφρικής. Στις  6 Μαρτίου 1957  ανεξαρτητοποιήθηκε και το 1958  υιοθέτησε την λίρα της Γκάνας  με ισοτιμία 1/1 σε σχέση με τη λίρα της Βρετανικής Δυτικής Αφρικής. Το 1965 με την εφαρμογή του δεκαδικού συστήματος στο νόμισμα της, η λίρα της Γκάνας αντικαθίσταται με το Σέντι με ισοτιμία 1 λίρα = 2,4 σέντι (δηλαδή 1 σέντι = 100 πένες) και παύει να υφίσταται πλέον ως νόμισμα.

## Κέρματα
Τα κέρματα εκδόθηκαν το 1958. Στην μια όψη τους απεικονιζόταν ο Κβάμε Νκρούμαχ ενώ στην άλλη ένα αστέρι. Τα κέρματα αυτά είχαν τις εξής ονομαστικές αξίες:

* ½ πένα
* 1 πένα
* 3 πένες
* 6 πένες
* 1 σελίνι
* 2 σελίνια

## Τραπεζογραμμάτια
Το 1958 η Τράπεζα της Γκάνας (Bank Of Ghana) εξέδωσε χαρτονομίσματα με τις εξής ονομαστικές αξίες:
* 10 σελίνια
* 1 λίρα
* 5 λίρες
Τα χαρτονομίσματα  της 1 και των 5 λιρών συνέχισαν να τυπώνονται έως το 1962 ενώ το χαρτονόμισμα των 10 σελινίων έως  το 1963.

## Πηγές
*Krause, Chester L. and Clifford Mishler (1991). Standard Catalog of World Coins: 1801–1991 (18th ed. ed.). Krause Publications. ISBN 0873411501.
*Pick, Albert (1994). Standard Catalog of World Paper Money: General Issues. Colin R. Bruce II and Neil Shafer (editors) (7th ed.). Krause Publications. ISBN 0-87341-207-9.

*  Τράπεζα της Γκάνα  Σύντομη ιστορία των νομισμάτων της Γκάνας.

## Εξωτερικοί σύνδεσμοι
* Κέρματα της λίρας της Γκάνα
* Χαρτονομίσματα της Λίρας της Γκάνας

Κατηγορία:Ιστορικά νομίσματα
Κατηγορία:Οικονομία της Γκάνας
1060 Μανόλια

μικρογραφία|Η τροχιά του αστεροειδούς 1060 Μανόλια
Η **Μανόλια (Magnolia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,674. Ανακαλύφθηκε το 1925 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από το ομώνυμο γένος φυτών, που με τη σειρά του πήρε το όνομά του από τον Γάλλο βοτανολόγο Πιερ Μανόλ.

## Φυσικά χαρακτηριστικά
Η μέση διάμετρος της Μανόλιας εκτιμάται σε 9 ως 38 χιλιόμετρα. Ο φασματικός τύπος της είναι **S** (λιθώδης), ενώ το άλβεδό της είναι 0,18. Η Μανόλια περιστρέφεται γύρω από τον εαυτό της μία φορά κάθε 2 ώρες και 55 λεπτά, μία αρκετά γρήγορη περιστροφή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μανολια
Σεγόνα Ντιβιζιό

Η **Σεγόνα Ντιβιζιό** είναι η δεύτερη ποδοσφαιρική κατηγορία στην Ανδόρρα. Ιδρύθηκε μόλις το 1999 και διοργανώνεται από την Ποδοσφαιρική Ομοσπονδία της Ανδόρρας. Στην Σεγόνα Ντιβιζιό αγωνίζονται προς το παρόν (περίοδο 2010/11) δέκα ομάδες. 

## Αγωνιστικό σχήμα

Οι δέκα ομάδες της Σεγόνα Ντιβιζιό αγωνίζονται στην κανονική περίοδο με διπλούς αγώνες (εντός και εκτός έδρας) μεταξύ τους. Η κανονική περίοδος αποτελείται έτσι από 18 αγωνιστικές. Με το τέλος της ξεκινά η φάση τών πλέι οφς για την πρόκριση στην πρώτη κατηγορία, την Πριμέρα Ντιβιζιό . Οι πρώτες τέσσερεις ομάδες της βαθμολογίας αγωνίζονται μεταξύ τους με διπλούς αγώνες. Έτσι προστίθονται για αυτές τις τέσσερεις ομάδες άλλες 6 αγωνιστικές. Οι βαθμοί που θα αποκτήσουν οι ομάδες από τα πλέι οφς προστίθονται στους βαθμούς που είχαν συγκεντρώσει από την κανονική περίοδο έτσι ώστε να διαμορφωθεί η τελική βαθμολογία. 

Η πρώτη ομάδα βάση αυτής της τελικής βαθμολογίας προκρίνεται αυτόματα στην Πριμέρα Ντιβιζιό, ενώ η δεύτερη παίζει διπλό αγώνα μπαράζ για την άνοδο με την προτελευταία ομάδα της πρώτης κατηγορίας. 

Από τη Σεγόνα Ντιβιζιό δεν υποβιβάζεται καμία ομάδα. 

## Ιδιαιτερότητες

Λόγω της μικρής έκτασης τής χώρας, όλα τα παιχνίδια του πρωταθλήματος της πρώτης και δεύτερης κατηγορίας διεξάγονται μόνο σε δύο γήπεδα, στο Καμπ ντ' Εσπόρτς ντ' Αϊζοβάλ στο Αϊζοβάλ και το Εστάντι Κομουνάλ ντ’ Ανδόρρα λα Βέγια στην πρωτεύουσα Ανδόρρα λα Βέγια. Την περίοδο 2010/11 δεν χρησιμοποιήθηκε το Εστάντι Κομουνάλ ντ’ Ανδόρρα λα Βέγια, αλλά το Σέντρε Εσπόρτιου ντ' Αλάς στην πόλη Αλάς της γειτονικής Καταλωνίας. Έτσι όλοι οι αγώνες μιας αγωνιστικής λαμβάνουν μέρος σε διαφορετικές ώρες και μέρες τα Σαββατοκύριακα. 

Η Σεγόνα Ντιβιζιό δεν έχει σταθερό αριθμό ομάδων. Ομάδες μπορούν να δηλώνουν και να ξεδηλώνουν συμμετοχή χωρίς πρόβλημα, ενώ και οι δεύτερες ομάδες των σωματείων της Πριμέρα Ντιβιζιό εμφανίζονται και εξαφανίζονται περιοδικά. 

## Συμμετέχοντες ομάδες της περιόδου 2010/2011

* ΦΚ Ρέιντζερς
* ΦΚ Λουζιτάνος Β 
* Ουνιό Εσπορτίβα Ενγκορδάνι
* Ουνιό Εσπορτίβα Εξτρεμένια
* ΦΚ Σάντα Κολόμα Β
* ΑΚ Εσκάλδες
* Πένια Ενκαρνάδα ντ’ Αντόρρα 
* ΦΣ Λα Μασάνα
* ΚΕ Πρινθιπάτ Β 
* ΚΕ Χενλάι

## Κατάλογος Πρωταθλητών

## Σύνολο τίτλων

## Παραπομπές


## Εξωτερικοί σύνδεσμοι

* Ποδοσφαιρική Ομοσπονδία Ανδόρρας, σελίδα για τη Σεγκόνα Ντιβιζιό

Κατηγορία:Εθνικά πρωταθλήματα ποδοσφαίρου Β΄ επιπέδου
Κατηγορία:Ποδοσφαιρικές διοργανώσεις Ανδόρρας
1058 Γκρούμπα

μικρογραφία|3D μοντέλο του αστεροειδούς 1058 Γκρούμπα
Η **Γκρούμπα (Grubba)** είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,577. Ανακαλύφθηκε το 1925 από τον Σοβιετικό αστρονόμο Γκριγκόρι Σαζν, που παρατηρούσε από το Σιμέις της Κριμαίας, και πήρε το όνομά της από το επώνυμο του σερ Χάουαρντ Γκραμπ (1844-1931), σχεδιαστή και κατασκευαστή τηλεσκοπίων, ο οποίος κατασκεύασε ένα από τα τηλεσκόπια του Αστεροσκοπείου του Σιμέις. Η Γκρούμπα ανήκει στην Οικογένεια αστεροειδών της Αυγούστας.

## Φυσικά χαρακτηριστικά
Η μέση διάμετρος της Γκρούμπα εκτιμάται σε 14 χιλιόμετρα. Ο φασματικός τύπος της είναι **S** (λιθώδης), ενώ το άλβεδό της είναι περίπου 0,133. Είναι αβέβαιο αν και με ποια περίοδο περιστρέφεται η Γκρούμπα γύρω από τον εαυτό της, ίσως περί τις 18 ώρες.

## Παραπομπές

## Εξωτερικοί σύνδεσμοι
* Τροχιά από το JPL (Java) / Εφημερίδα

Γκρουμπα
Αρτεσιανό Καρδίτσας

Το **Αρτεσιανό** είναι χωριό και έδρα ομώνυμης τοπικής κοινότητας, της δημοτικής ενότητας και δήμου Καρδίτσας, της περιφερειακής ενότητας (τέως νομού) Καρδίτσας, στην περιφέρεια Θεσσαλίας, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία και νομό Καρδίτσης, στο γεωγραφικό διαμέρισμα Θεσσαλίας.
*Μέχρι το 1927 ο οικισμός ονομαζόταν *Πιτσαρί*.
## Γεωγραφία
Το Αρτεσιανό είναι μεγάλο πεδινό χωριό στο βορειοδυτικό τμήμα του νομού Καρδίτσας. Βρίσκεται στον κάμπο του νομού, πάνω στην εθνική οδό Καρδίτσας-Τρικάλων (ΕΟ 30) και κοντά στη σιδηροδρομική γραμμήσε μέσο σταθμικό υψόμετρο 95 μέτρων. Απέχει περίπου 5 χιλιόμετρα βορειοδυτικά του κέντρου της Καρδίτσας. Η τοπική κοινότητα είναι χαρακτηρισμένη ως αγροτικός πεδινός οικισμός, με έκταση 16,115 χμ² (2011).
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1883 ως *Πιτσαρί* και προσαρτήθηκε στον δήμο Καρδίτσας του νομού Τρικ(κ)άλων. Το 1899 εντάχθηκε στον νομό Καρδίτσης και, το 1909, πάλι στον νομό Τρικάλων. Το 1912 ορίστηκε έδρα της ομώνυμης κοινότητας και το 1944 υπήχθη οριστικά στον νομό Καρδίτσας. Το 1927 ο οικισμός μετονομάστηκε σε *Αρτεσιανό*. Με το ΦΕΚ 244Α - 04/12/1997 αποσπάστηκε από την κοινότητα Αρτεσιανού και προσαρτήθηκε στον δήμο Καρδίτσας.
## Γενικά στοιχεία
Το Αρτεσιανό αναφέρεται στην τουρκική απογραφή του 1454–55, ότι πλήρωνε φόρο βαμβακιού στον Βελή πασά το 1813 και οι κάτοικοί του είχαν ενεργή συμμετοχή στην αγροτική εξέγερση του 1910. Είναι η ιδιαίτερη πατρίδα του μακαριστού Αρχιεπισκόπου Αθηνών Σεραφείμ, η αγάπη του οποίου για τη γενέτειρά του ήταν γνωστή σε όλους. Ενδιαφέρουσα είναι η επίσκεψη στην αίθουσα του κοινοτικού καταστήματος όπου εκτίθενται προσωπικά αντικείμενα του Αρχιεπισκόπου.
Στο χωριό δραστηριοποιείται ο μορφωτικός σύλλογος Αρτεσιανού που διδάσκει τοπικούς χορούς της Θεσσαλίας και χορούς από όλη την Ελλάδα. Υπάρχουν, επίσης, οι ποδοσφαιρικές ομάδες «Α.Σ. Διγενής Αρτεσιανού» με έτος ίδρυσης το 1959 και «Α.Σ. Απόλλων Αρτεσιανού» με έτος ίδρυσης το 1995. Στο Αρτεσιανό λειτουργεί Νηπιαγωγείο και 6/θέσιο Δημοτικό Σχολείο. 
## Αξιοθέατα
*Ο ναός Αγίου Θεοδώρου του Στρατηλάτη (τέλη 19ου αιώνα), στο βόρειο τμήμα του οικισμού
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, εκδ. 1963 (ΠΛ)
*Περιοδικό «Διακοπές», εκδ. Δ.Ο.Λ.,  2010
*Οργανισμός εκδόσεων «Ελλάδα», χάρτες (εκδ. Βαρελάς)
*Google Earth
*eetaa.gr

Κατηγορία:Χωριά της περιφερειακής ενότητας Καρδίτσας
Κατηγορία:Δήμος Καρδίτσας
Πυρογραφία

thumb|right|250px|Εικόνα του Ιησού. Δημιουργήθηκε με χρήση της τεχνικής της πυρογραφίας.
Η **πυρογραφία** είναι μέθοδος διακόσμησης επιφανειών, κατά κυρίο λόγο ξύλινων , αλλά και άλλων όπως επιφανειών απο δέρμα, κόκαλο ή χαρτόνι . Συνίσταται στη χάραξη σχεδίων με πυρωμένη μεταλλική ακίδα. 

Στη σημερινή εποχή η ακίδα του πυρογράφου θερμαίνεται μέσω ηλεκτρικής αντίστασης. Οι ακίδες αντικαθιστώνται εύκολα, ώστε να προσαρμόζονται στο είδος της εργασίας που πρόκειται να πραγματοποιηθεί.

Τα ξύλα που χρησιμοποιούνται στην πυρογραφία είναι συνήθως από μελιά, σφένδαμο, πύξο, καστανιά, αχλαδιά ή κερασιά. Δημοφιλές και σχετικά οικονομικό υλικό που δουλεύεται εύκολα είναι το κόντρα πλακέ θαλάσσης από σημύδα. 

## Η τέχνη της πυρογραφίας

Η πυρογραφία είναι τέχνη που προσελκύει πλήθος καλλιτεχνών, λόγω των εντυπωσιακών αποτελεσμάτων που μπορούν να επιτευχθούν. Πολλοί επιλέγουν την πυρογραφία προκειμένου να διακοσμήσουν κάποια υπάρχουσα ξύλινη κατασκευή, όπως για παράδειγμα ένα τραπέζι ή το κεφαλάρι ενός κρεβατιού. Η πυρογραφία βρίσκει μεγάλη απήχηση και στους καλλιτέχνες της αγιογραφίας.

## Πηγές
*Εγκυκλοπαίδεια "Πάπυρος-Λαρούς-Μπριτάννικα", Τόμος Πεντηκοστός Πρώτος, Εκδοτικός Οργανισμός Πάπυρος, Μαρούσι Αττικής 1992

## Δείτε επίσης
* Η χρήση της τεχνικής της πυρογραφίας στην αγιογραφία (εικόνες) 

## Παραπομπές


## Εξωτερικοί σύνδεσμοι
* 
* 

Κατηγορία:Καλλιτεχνικές τεχνικές
Κατηγορία:Αγιογραφία
Κατηγορία:Ξυλουργική
Φρανσίσκα

thumb|250px|right|Διάφορες κεφαλές από φρανσίσκες
Η **φρανσίσκα** ή **φραντζίσκα** ήταν πολεμικός πέλεκυς, χρησιμοποιούμενος κατά τους πρώτους μεσαιωνικούς αιώνες, κυρίως από τους Φράγκους. Ήταν χαρακτηριστικό όπλο του λαού αυτού κατά τα χρόνια των Μεροβιγγείων και στη διάρκεια βασιλείας του Καρλομάγνου. Μολονότι είναι συνδεδεμένο με τους Φράγκους, χρησιμοποιόταν και από άλλες γερμανικές φυλές την ίδια περίοδο, καθώς και από τους Αγγλοσάξωνες, αφού αρκετά ευρήματα υπάρχουν στην Αγγλία.

## Ετυμολογία
Ο όρος "φρανσίσκα" πρωτοεμφανίσθηκε στο βιβλίο *Ethymologiarium sive originum* του Ισιδώρου της Σεβίλλης (560-636), αρχιεπισκόπου της Ισπανίας, ως λέξη των Ισπανών για τα όπλα αυτά "εξαιτίας της χρήσης τους από τους Φράγκους".

## Χρήση
Ο Βυζαντινός ιστορικός Προκόπιος (500-565) περιγράφει τη χρήση του όπλου απ' τους Φράγκους:

::"''...κάθε άνδρας έφερε σπαθί και ασπίδα και πέλεκυ. Η σιδερένια κεφαλή αυτού του όπλου ήταν παχιά και υπερβολικά κοφτερό και στις δύο πλευρές, ενώ η ξύλινη λαβή ήταν πολύ κοντή. Και είναι συνηθισμένοι πάντα να ρίχνουν αυτούς τους πέλεκες με το σήμα στην πρώτη εφόρμηση  και κατ' αυτό τον τρόπο σπάζουν τις ασπίδες του εχθρού και σκοτώνουν τους άντρες."

Από αυτό το απόσπασμα γίνεται ξεκάθαρο ότι οι Φράγκοι εξακόντιζαν τις φρανσίσκες πριν τη μάχη σώμα με σώμα, με σκοπό το σπάσιμο ασπίδων ή τον τραυματισμό των εχθρών πολεμιστών. 
Αν υπήρχε η κατάλληλη ορμή, το βάρος της σιδερένιας κεφαλής (περίπου 600 γρ.) σε συνδυασμό με το μικρό μήκος του όπλου, επέτρεπε στη φρανσίσκα να εκτοξευτεί ως και τα 12 μέτρα. Επίσης, το βάρος, το ιδιαίτερο σχήμα και η έλλειψη ισορροπίας της φρανσίσκας, της επέτρεπαν να αναπηδά αναπάντεχα στο έδαφος, κάτι πολύ δύσκολο ν' αντιμετωπιστεί από τους αμυνόμενους. Από την αναπήδηση αυτή, η φρανσίσκα τραυμάτιζε τους στρατιώτες στα πόδια ή έσπαζε τις ασπίδες τους. Οι Φράγκοι πολεμιστές χρησιμοποιούσαν τη φρανσίσκα, ώστε να προκαλέσει σύγχυση και φόβο στις εχθρικές γραμμές, πριν τη μάχη εκ του συστάδην.

## Παραπομπές


## Εξωτερικοί σύνδεσμοι
* An informative page about axe throwing, by Norbert C. Maier
* Lawrence, Matthew (2001).  Throwing Axes.
* Regia Anglorum page on Germanic battle axes

Κατηγορία:Όπλα
Ποταμολογία

Η **Ποταμολογία**, ή **ποτάμια υδρολογία**, είναι ένας ιδιαίτερος επιστημονικός κλάδος της Υδρολογίας με κύριο αντικείμενο έρευνας και μελέτης κάθε τι επιστητό που έχει σχέση με ποταμούς και των καθεστώτων που δημιουργούνται εξ αυτών στο οικοσύστημα γενικά, όπως π.χ. τα ποτάμια συστήματα, τη κατανομή τους, τύπους απορροής, ποτάμιες ροές και παραμέτρων αυτών, αποστραγγίσεις κ.λπ.. 
Ιδιαίτερο επίσης ενδιαφέρον αποδίδει στις διάφορες διακυμάνσεις τους καθώς και στις διάφορες γεωμορφές για παροχές και εκμετάλλευση ή αναβάθμιση αυτών σε συνεργασία με πολλές άλλες επιστήμες.

Κατηγορία:Υδρολογία
Head (Unix)

Το **head** είναι πρόγραμμα των λειτουργικών συστημάτων που βασίζονται στο Unix και χρησιμοποιείται για την εμφάνιση των πρώτων γραμμών ενός αρχείου κειμένου ή δεδομένων μέσα από μια ανακατεύθυνση (pipe). Η σύνταξη της εντολής είναι:

 head [επιλογές] &lt;όνομα_αρχείου&gt;

Η προκαθορισμένη συμπεριφορά του head είναι να τυπώσει τις πρώτες 10 γραμμές της εισόδου του στην πρότυπη έξοδο (standard output). Ο αριθμός των γραμμών που τυπώνονται μπορεί να αλλάξει με μια επιλογή της γραμμής εντολών. Το παρακάτω παράδειγμα εμφανίζει τις πρώτες 20 γραμμές από το *όνομα_αρχείου*:

 head -n 20 *όνομα_αρχείου*

Η επόμενη εντολή εμφανίζει τις πρώτες 5 γραμμές όλων των αρχείων, των οποίων το όνομα αρχίζει από *foo*:

 head -n 5 *foo**

Κάποιες εκδόσεις της εντολής παραλείπουν το n και επιτρέπουν επιλογές όπως η -5.

## Άλλες επιλογές
 -c  Αντιγράφει τα πρώτα x bytes.

## Αντικατάσταση από τη sed
Πολλές αρχικές εκδόσεις του Unix δεν είχαν την εντολή και στην τεκμηρίωσή λογισμικού ή σε βιβλία, γινόταν χρήση της sed:

 sed 5q *foo*

Η παραπάνω εντολή εμφανίζει (έμμεσα) όλες τις γραμμές, αλλά τερματίζει όταν περάσει την πέμπτη γραμμή.

## Δείτε επίσης
* Κατάλογος βοηθημάτων του Unix
* tail
* dd

## Εξωτερικοί σύνδεσμοι
* Σελίδα man για τη head από τα coreutils του GNU.
* Τεκμηρίωση του FreeBSD για τη head

Κατηγορία:Unix
Περίβλεπτο Μαγνησίας

Το **Περίβλεπτο** είναι οικισμός της Θεσσαλίας στην Περιφερειακή Ενότητα Μαγνησίας.

## Γενικά στοιχεία
Το Περίβλεπτο βρίσκεται στα δυτικά όρια με την Περιφερειακή Ενότητα Λάρισας σε υψόμετρο 250 μέτρα. Απέχει περίπου 12 χλμ. ΝΔ. από το Βελεστίνο (έδρα του δήμου), 37 χλμ. Ν.-ΝΔ. από τον Βόλο και 34 Α. από τα Φάρσαλα. Οι κάτοικοί του ασχολούνται κυρίως με τη γεωργία. Σήμερα έχει λίγους κατοίκους και αυτοί ηλικιωμένοι. Στο χωριό λειτουργεί ένα μονοθέσιο Δημοτικό σχολείο που εξυπηρετεί τα παιδιά και των γειτονικών χωριών.

Αναφέρεται επίσημα, μετά την απελευθέρωση της Θεσσαλίας, το 1883 με την παλιά του ονομασία από την Τουρκοκρατία ως *Σεραντζή* να προσαρτάται στον δήμο Φερών και το 1912 να ορίζεται έδρα της ομώνυμης νεοϊδρυθείσας κοινότητας. Το 1928 μετονομάστηκε σε Περίβλεπτον. Σύμφωνα με το πρόγραμμα ''Καλλικράτης'' και την τροποποίησή του Κλεισθένης Ι, μαζί με τον Άγιο Δημήτριο, το Ελευθεροχώριο, τα Κοκκαλαίικα και την Κοκκίνα αποτελούν την κοινότητα Αερινού που υπάγεται στην Δημοτική Ενότητα Φερών του Δήμου Ρήγα Φεραίου και σύμφωνα με την απογραφή 2011 απογράφησαν 266 κάτοικοι.

## Παραπομπές


Κατηγορία:Χωριά της περιφερειακής ενότητας Μαγνησίας
Κατηγορία:Δήμος Ρήγα Φεραίου
Εκτελέσιμο αρχείο

Στην πληροφορική, ένα **εκτελέσιμο αρχείο** προκαλεί έναν υπολογιστή για την «εκτέλεση των καθηκόντων που αναφέρονται σύμφωνα με τις κωδικοποιημένες οδηγίες»,  σε αντιδιαστολή με ένα αρχείο δεδομένων που πρέπει να αναλυθεί από ένα πρόγραμμα ώστε να έχει νόημα. Αυτές οι οδηγίες είναι παραδοσιακά οδηγίες κώδικα μηχανής για μια Κεντρική Μονάδα Επεξεργασίας. Ωστόσο, σε μια γενικότερη έννοια, ένα αρχείο που περιέχει τις οδηγίες ή τον ενδιάμεσο κώδικα (όπως ο κώδικας byte ή bytecode) για ένα διερμηνέα μπορεί επίσης να θεωρηθεί εκτελέσιμο.

## Αλληλεπίδραση με το λειτουργικό σύστημα
Κάποια λειτουργικά συστήματα ορίζουν ένα αρχείο σαν εκτελέσιμο με βάση την επέκταση του ονόματός του (π.χ. **.exe**) ή τα μεταδεδομένα του (metadata), όπως η χρήση μιας άδειας «εκτέλεσης» στα λειτουργικά συστήματα τύπου Unix. Τα περισσότερα λειτουργικά συστήματα ελέγχουν επίσης ότι το αρχείο είναι έγκυρο εκτελέσιμο, ώστε να μην είναι δυνατό να εκτελεστεί οποιαδήποτε τυχαία ακολουθία από bit. Τα σύγχρονα λειτουργικά συστήματα κρατούν τον έλεγχο στους πόρους του υπολογιστή, απαιτώντας κάθε πρόγραμμα να καλεί κλήσεις συστήματος για την πρόσβαση σε κάποιους πόρους. Επειδή κάθε οικογένεια λειτουργικών συστημάτων έχει τη δική της αρχιτεκτονική κλήσεων συστήματος, γενικά ένα εκτελέσιμο αρχείο λειτουργεί σε συγκεκριμένα λειτουργικά συστήματα.

Υπάρχουν πολλά εργαλεία που μπορούν να εκτελέσουν σε κάποιο λειτουργικό σύστημα αρχεία που προορίζονται για άλλο λειτουργικό σύστημα, υλοποιώντας μια παρόμοια ή συμβατή δυαδική διεπαφή εφαρμογών (application binary interface, ABI). Για παράδειγμα, το Wine, υλοποιεί μια βιβλιοθήκη συμβατή με τη διεπαφή Win32 για επεξεργαστές x86.

Όταν η δυαδική επαφή του υλικού για το οποίο μεταγλωττίστηκε διαφέρει από αυτήν στην οποία το εκτελέσιμο τρέχει, το πρόγραμμα που κάνει τη μετάφραση ονομάζεται εξομοιωτής (emulator). Διαφορετικά αρχεία που μπορούν να εκτελεστούν αλλά δεν συμφωνούν με κάποια συγκεκριμένη δυαδική διεπαφή υλικού, ή σύνολο εντολών (instruction set), μπορούν να αναπαρασταθούν σε bytecode, ή σαν πηγαίος κώδικας για χρήση από κάποια γλώσσα σεναρίων (scripting language). (*βλ. [[Shebang (Unix)]]*)

## Δείτε επίσης
* Αντικειμενικό αρχείο

## Παραπομπές


Κατηγορία:Συστήματα αρχείων
Associated Press

**The Assosciated Press** (**AP**) ονομάζεται το βασικό και κυρίαρχο ειδησεογραφικό πρακτορείο των ΗΠΑ. Η λειτουργία του έχει μορφή διεθνούς συνεταιριστικής οργάνωσης μη κερδοσκοπικού χαρακτήρα.

Ιδρύθηκε τον Μάιο του 1848 ως "Χάρμπορ Νιούς Ασοσιέσιον" με πρωτοβουλία έξι εφημερίδων της Νέας Υόρκης προκειμένου ν΄ αντιμετωπιστεί συλλογικά το οικονομικό κόστος της δημοσιογραφικής κάλυψης όλων των γεγονότων που συνέβαιναν την εποχή εκείνη και ειδικότερα του πολέμου των ΗΠΑ στο Μεξικό (1846 – 1848). Εξ ου και η αρχική του ονομασία "Νιού Γουόρκ Ασοσιέιτεντ Πρες". Στη δεκαετία του 1890 το ΑΠ, έχοντας κύριο αντίπαλο του χώρου τον Ηνωμένο Τύπο (Γιουνάιτεντ Πρες), έτυχε τις σημαντικότερες αλλαγές της μορφής με την οποία εμφανίζεται σήμερα.
Το 1893 συνδέθηκε με το αγγλικό πρακτορείο Ρώυτερ που κάλυπτε ειδησεογραφικά τη Γηραιά Ήπειρο και τις κτήσεις της Βρετανικής Αυτοκρατορίας ανταλλάσσοντας συνεχή ειδησεογραφική αλληλοπληροφόρηση Αμερικής και Ευρώπης. Μετά τον Β' Π.Π. επεκτάθηκε στη Μέση Ανατολή.

Σήμερα το ΑΠ που εδρεύει στη νήσο Μανχάταν αποτελεί ένα σύνθετο και πολυδύναμο ΜΜΕ με δικό του δορυφορικό σταθμό (1982), καλύπτοντας ανάγκες εφημερίδων, ραδιοφώνου και τηλεόρασης με ειδησεογραφικά δελτία, ανταποκρίσεις και σπουδαίο φωτογραφικό, κινηματογραφικό και βιντεοσκοπικό αρχείο, που συντάσσουν και συγκεντρώνουν συνεργαζόμενα μέλη του, διασκορπισμένα σε 245 περίπου γραφεία σ΄ όλο τον κόσμο. Οι περισσότερες ειδήσεις του αποτελούν αναμεταδόσεις, ακόμα και ηλεκτρονικής μορφής στο διαδίκτυο που «αλιεύονται» ανάλογα της σημαντικότητάς τους από διάφορα εθνικά ή ιδιωτικά συνεργαζόμενα ειδησεογραφικά ΜΜΕ κατόπιν συναινετικής αδείας. Το 1994 εγκαινιάσθηκε ο τηλεοπτικός σταθμός του «ΑΠ-Τελεβίζιον νιούς» με έδρα το Λονδίνο.

## Πηγές
* "Εγκυκλοπαίδεια Πάπυρος Larousse Britannica" τομ.11ος, σελ.430.

## Εξωτερικοί σύνδεσμοι

* Associated Press website
* AP photo archive
* AP news 

Κατηγορία:Ειδησεογραφικά πρακτορεία
Κούρος του Μονάχου

Ο **Κούρος του Μονάχου** είναι αριστουργηματικό έργο γλυπτικής από την αρχαία Αττική. Εκτίθεται σήμερα στην αίθουσα αρχαϊκής τέχνης της Γλυπτοθήκης του Μονάχου (αρ. 169), από όπου και πήρε το όνομά του. Κατατάσσεται στην αρχαϊκή περίοδο, δημιουργήθηκε το 540 π.Χ., και παριστάνει το αθλητικό ιδεώδες της εποχής του. 

## Πηγές
* 

Κατηγορία:Αρχαϊκή τέχνη
Κατηγορία:Κούροι
Κατηγορία:Γλυπτοθήκη του Μονάχου
Ποταμιά Φιλιατών

Η  **Ποταμιά** Φιλιατών (πρώην *Λαμποβίστρα*), είναι μικρός οικισμός του δήμου Φιλιατών της περιφέρειας Ηπείρου (Σχέδιο Καλλικράτης). 

## Γενικά στοιχεία
Παλαιότερα  ανήκε στην άλλοτε επαρχία Φιλιατών, στον νομό Θεσπρωτίας. Από το 1999 έως το 2010 σύμφωνα με την τότε διοικητική διαίρεση της Ελλάδας αποτελούσε μέρος κοινότητας Κάτω Ξεχώρου του δήμο Φιλιατών. Από 1 Ιανουαρίου 2011 αποτελεί ομοίως μέρος της ίδιας τοπικής κοινότητας, της δημοτικής ενότητας Φιλιατών, του ομώνυμου Δήμου.

Βρίσκεται 13 χλμ.. ΒΑ. των Φιλιατών παρά το Φαρμακοβούνι, σε υψόμετρο 210 μέτρα, εντός κοιλάδας. Ο πληθυσμός του, ασχολούμενος με την κτηνοτροφία και τη γεωργία, αριθμούσε το 1971 τους 72, το 1981 τους 52, το 2001 αριθμούσε 80 κατοίκους, ενώ το 2021 απογράφησαν 20 αποτελώντας το πολυπληθέστερο χωριό της κοινότητας.

Εκκλησιαστικά υπάγεται στην Μητρόπολη Παραμυθίας, Φιλιατών, Γηρομερίου και Πάργας. Η εκκλησία του χωριού είναι αφιερωμένη στη Γέννηση της Θεοτόκου.

Το προηγούμενο όνομα του χωριού ήταν **Λαμποβίστρα** όπου το 1963 άλλαξε σε Ποταμιά με το οποίο και φέρεται σήμερα.

## Σημείωση
Στην Θεσπρωτία αλλά τον Δήμο Σουλίου υπάρχει ο συνώνυμος οικισμός Ποταμιά.

## Πηγές
* "Εγκυκλοπαίδεια Πάπυρος Larousse Britannica" τομ.50ος, σελ.244

## Παραπομπές


Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Φιλιατών
1065 Αμουνδσενία

μικρογραφία|Η τροχιά του αστεροειδούς 1065 Αμουνδσενία
Η **Αμουνδσενία (Amundsenia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,957. Ανακαλύφθηκε το 1926 από τον Ρώσο αστρονόμο Σεργκέι Ιβάνοβιτς Μπελιάφσκι, που παρατηρούσε από το Σιμέις της Κριμαίας και πήρε το όνομά της από το επώνυμο του Νορβηγού εξερευνητή Ρόαλντ Άμουνδσεν.

Εξαιτίας της μεγάλης εκκεντρότητας της τροχιάς της, κατά το περιήλιό της η Αμουνδσενία βρίσκεται πιο κοντά στον Ήλιο από ότι ο πλανήτης Άρης στο δικό του αφήλιο.

## Φυσικά χαρακτηριστικά
Η μέση διάμετρος της Αμουνδσενίας είναι πιθανώς περίπου 10 χιλιόμετρα. Ο φασματικός τύπος της είναι **S** (λιθώδης). Η Αμουνδσενία περιστρέφεται γύρω από τον εαυτό της μία φορά κάθε 7 ώρες και 45,6 λεπτά.

Σύμφωνα με έρευνες από τον ιαπωνικό δορυφόρο Ακάρι και την αποστολή NEOWISE της NASA, έχει περίπου 8,85-12,40 χιλιόμετρα διάμετρο και η επιφάνειά της έχει αλβέδο μεταξύ 0,151 και 0,399.

## Παραπομπές

## Εξωτερικοί σύνδεσμοι
* Τροχιά από το JPL (Java) / Εφημερίδα

Αμουνδσενια
1066 Λομπελία

Η **Λομπελία (Lobelia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,359. Ανακαλύφθηκε το 1926 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από το ομώνυμο γένος φυτών.

## Φυσικά χαρακτηριστικά
Η μέση διάμετρος της Λομπελίας εκτιμάται σε 6 περίπου χιλιόμετρα και η επιφάνειά της έχει υψηλό αλβέδο 0,488. Τα υπόλοιπα φυσικά χαρακτηριστικά της είναι άγνωστα.

## Παραπομπές

## Εξωτερικοί σύνδεσμοι
* Τροχιά από το JPL (Java) / Εφημερίδα

Λομπελια
1067 Λουναρία

Η **Λουναρία (Lunaria)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,614. Ανακαλύφθηκε το 1926 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του από το ομώνυμο γένος φυτών (επιστημονική ονομασία).

## Φυσικά χαρακτηριστικά
Η μέση διάμετρος της Λουναρίας εκτιμάται σε 18 χιλιόμετρα. Ο φασματικός τύπος της είναι S, ενώ το άλβεδό της είναι 0,034. Η Λουναρία περιστρέφεται γύρω από τον εαυτό της μία φορά κάθε 6 ώρες και 3,4 λεπτά.

## Παραπομπές

## Εξωτερικοί σύνδεσμοι
* Τροχιά από το JPL (Java) / Εφημερίδα

Λουναρια
1068 Νοφρετέτε

Η **Νοφρετέτε (Nofretete)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,496. Ανακαλύφθηκε το 1926 από τον Βέλγο αστρονόμο Εζέν Ντελπόρτ, που παρατηρούσε από την Υκλ του Βελγίου, και πήρε το όνομά της από το γερμανικό όνομα της συζύγου του φαραώ Ακενατόν (όπως και ο αστεροειδής 3199 Νεφερτίτη).

## Φυσικά χαρακτηριστικά
Η μέση διάμετρος της Νοφρετέτε εκτιμάται σε 26,8 χιλιόμετρα. Ο φασματικός τύπος της είναι S, ενώ το άλβεδό της είναι 0,148. Η Νοφρετέτε περιστρέφεται γύρω από τον εαυτό της μία φορά κάθε 6 ώρες και 9 λεπτά.

## Παραπομπές

## Εξωτερικοί σύνδεσμοι
* Τροχιά από το JPL (Java) / Εφημερίδα
* Asteroid Names, Rice, H. S. , Popular Astronomy, Vol. 49, p. 248 (στα Αγγλικά)  https://articles.adsabs.harvard.edu//full/1941PA.....49..243R/0000248.000.html 

Νοφρετετε
1069 Πλανκία

μικρογραφία|3D μοντέλο του αστεροειδούς 1069 Πλανκία
Η **Πλανκία (Planckia)** είναι ένας αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 9,322. Ανακαλύφθηκε το 1927 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της προς τιμή του Γερμανού φυσικού Μαξ Πλανκ, με την ευκαιρία του εορτασμού των εβδομηκοστών γενεθλίων του.

## Φυσικά χαρακτηριστικά
Η μέση διάμετρος της Πλανκίας εκτιμάται σε 39,50 χιλιόμετρα. Ο φασματικός τύπος της είναι **S** (λιθώδης), ενώ το γεωμετρικό άλβεδό της είναι 0,2158. Η Πλανκία περιστρέφεται γύρω από τον εαυτό της μία φορά κάθε 8 ώρες και 39 ή 40 λεπτά.

## Παραπομπές

## Εξωτερικοί σύνδεσμοι
* Τροχιά από το JPL (Java) / Εφημερίδα

Πλανκια
1070 Τούνικα

Η **Τούνικα (Tunica)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,66. Ανακαλύφθηκε το 1926 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του από την ονομασία ενός γένους φυτών.

## Φυσικά χαρακτηριστικά
Η μέση διάμετρος της Τούνικας εκτιμάται σε 36,38 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,077. Είναι άγνωστο αν και με ποια περίοδο περιστρέφεται η Τούνικα γύρω από τον εαυτό της.

## Εξωτερικοί σύνδεσμοι
* Τροχιά από το JPL (Java) / Εφημερίδα

Τουνικα
1071 Μπρίτα

Η **Μπρίτα (Brita)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,239. Ανακαλύφθηκε το 1924 από τον Ρώσο αστρονόμο Βλαντιμίρ Αλμπίτσκι, που παρατηρούσε από το Σιμέις της Κριμαίας.

Ο αστεροειδής πήρε το όνομά του από το νησί της Μεγάλης Βρετανίας.

## Φυσικά χαρακτηριστικά
Η μέση διάμετρος της Μπρίτα εκτιμάται σε 50,29 χιλιόμετρα. Ο φασματικός τύπος της είναι **Xk**, ενώ το άλβεδό της είναι 0,0637. Η Μπρίτα περιστρέφεται γύρω από τον εαυτό της μία φορά κάθε 5 ώρες και 49 λεπτά.

## Παραπομπές

## Εξωτερικοί σύνδεσμοι
* Τροχιά από το JPL (Java) / Εφημερίδα

Μπριτα
1073 Γκελλιβάρα

μικρογραφία|3D μοντέλο του αστεροειδούς 1073 Γκελλιβάρα
Η **Γκελλιβάρα (Gellivara)** είναι ένας πολύ σκουρόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 11,54. Ανακαλύφθηκε το 1923 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και πήρε το όνομά της από την κωμόπολη Γκελιβάρε της Σουηδίας, από την περιοχή της οποίας πολλοί αστρονόμοι από διάφορες χώρες παρατήρησαν την ολική έκλειψη ηλίου της 29ης Ιουνίου 1927 (αρκετές ονομασίες αστεροειδών δίνονται αρκετά χρόνια μετά την ανακάλυψή τους).

## Φυσικά χαρακτηριστικά
Η μέση διάμετρος της Γκελλιβάρα εκτιμάται σε 35,72 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,0241. Η Γκελλιβάρα περιστρέφεται γύρω από τον εαυτό της μία φορά κάθε 11 ώρες και 19 λεπτά.

## Παραπομπές

## Εξωτερικοί σύνδεσμοι
* Τροχιά από το JPL (Java) / Εφημερίδα

Γκελλιβαρα
1074 Μπελυάφσκια

μικρογραφία|Η τροχιά του αστεροειδούς 1074 Μπελυάφσκια
Η **Μπελυάφσκια (Beljawskya)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,032. Ανακαλύφθηκε το 1925 από τον Ρώσο αστρονόμο Σεργκέι Ιβάνοβιτς Μπελιάφσκι, που παρατηρούσε από το Σιμέις της Κριμαίας, και πήρε το όνομά της από το επώνυμό του, κατά παράβαση του άγραφου «νόμου» οι ανακαλύπτοντες αστεροειδείς να μη τους δίνουν το δικό τους όνομα (σε αντίθεση με τους κομήτες).

Το φαινόμενο μέγεθος της Μπελυάφσκιας κατά τη μέση αντίθεσή της είναι 15,3 .

## Φυσικά χαρακτηριστικά
Η μέση διάμετρος της Μπελυάφσκιας εκτιμάται σε 47,82 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,0772. Η Μπελυάφσκια περιστρέφεται γύρω από τον εαυτό της μία φορά κάθε 6 ώρες και 17 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

### Παραπομπές


Μπελυαφσκια
1075 Ελίνα

μικρογραφία|3D μοντέλο του αστεροειδούς 1075 Ελίνα
Η **Ελίνα (Helina)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,332. Ανακαλύφθηκε το 1926 από τον Ρώσο αστρονόμο Γκριγκόρι Νικολάεβιτς Νέουιμιν, που παρατηρούσε από το Σιμέις της Κριμαίας.

## Φυσικά χαρακτηριστικά
Η μέση διάμετρος της Ελίνας εκτιμάται σε 35,52 χιλιόμετρα. Ο φασματικός τύπος της είναι μάλλον **SU**, ενώ το άλβεδό της είναι 0,122. Είναι άγνωστο αν και με ποια περίοδο περιστρέφεται η Ελίνα γύρω από τον εαυτό της.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ελινα
1078 Μέντα

Η **Μέντα (Mentha)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,299. Ανακαλύφθηκε το 1926 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από το ομώνυμο αρωματικό φυτό.

## Φυσικά χαρακτηριστικά
Η μέση διάμετρος της Μέντας εκτιμάται σε 13,1 χιλιόμετρα. Ο φασματικός τύπος της είναι **S** (λιθώδης), ενώ το άλβεδό της είναι 0,18. Η Μέντα περιστρέφεται γύρω από τον εαυτό της πιθανώς μία φορά κάθε 85 ώρες, μία εξαιρετικά αργή  περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μεντα
1079 Μιμόζα

Η **Μιμόζα (Mimosa)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,974. Ανακαλύφθηκε το 1927 από τον βελγικής καταγωγής Αμερικανό αστρονόμο Τζωρτζ Βαν Μπίσμπρεκ, που παρατηρούσε από το Γουίλιαμς Μπέι του Γουισκόνσιν, στις ΗΠΑ (Αστεροσκοπείο Γιερκς), και πήρε το όνομά του από το ομώνυμο φυτό.

## Φυσικά χαρακτηριστικά
Η μέση διάμετρος της Μιμόζας εκτιμάται σε 20,70 χιλιόμετρα. Ο φασματικός τύπος της είναι μάλλον **S** (λιθώδης), ενώ το άλβεδό της είναι 0,1367. Η Μιμόζα περιστρέφεται γύρω από τον εαυτό της μία φορά κάθε 64,6 ώρες, μία εξαιρετικά αργή  περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μιμοζα
1081 Ρεζεντά

μικρογραφία|3D μοντέλο του αστεροειδούς 1081 Ρεζεντά
Η **Ρεζεντά (Reseda)** είναι ένας σκουρόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 11,018. Ανακαλύφθηκε το 1927 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από το ομώνυμο φυτό.

## Φυσικά χαρακτηριστικά
Η μέση διάμετρος της Ρεζεντάς εκτιμάται σε 38 χιλιόμετρα. Ο φασματικός τύπος της θεωρείται C, ενώ το άλβεδό της είναι 0,0326. Η Ρεζεντά περιστρέφεται γύρω από τον εαυτό της μία φορά κάθε 7 ώρες και 18 λεπτά.

## Παραπομπές

## Εξωτερικοί σύνδεσμοι
* Τροχιά από το JPL (Java) / Εφημερίδα

Ρεζεντα
Ομοσπονδία Ποδοσφαίρου Ανδόρρας

Η **Ομοσπονδία Ποδοσφαίρου της Ανδόρρας** (καταλανικά: *Federació Andorrana de Futbol*, FAF) αποτελεί τον οργανισμό διοίκησης του ποδοσφαίρου στην Ανδόρρα. Ιδρύθηκε μόλις το 1994 ως αποτέλεσμα πολιτικών ανακατατάξεων (δημιουργία συντάγματος και προσχώρηση της χώρας στον ΟΗΕ). Δύο χρόνια αργότερα, το 1996, γίνεται μέλος της Διεθνούς Ποδοσφαιρικής Ομοσπονδίας (FIFA) και της Ένωσης Ευρωπαϊκών Ποδοσφαιρικών Ομοσπονδιών (UEFA).

Η Ομοσπονδία Ποδοσφαίρου της Ανδόρρας διοργανώνει τα πρωταθλήματα της Πριμέρα Ντιβιζιό και της Σεγκόνα Ντιβιζιό. Ακόμα διοργανώνει το Κύπελλο, το Σούπερ Καπ και το πρωτάθλημα ποδοσφαίρου σάλας. Τέλος, είναι υπεύθυνη για την οργάνωση και διοίκηση των εθνικών ομάδων ανδρών, γυναικών και νέων της Ανδόρρας. 

Στις αρμοδιότητες της ομοσπονδίας είναι και η διοργάνωση των διαφόρων ποδοσφαιρικών κατηγοριών βάσης (παίδων και νέων). Στο πλαίσιο αυτό η ομοσπονδία θα δημιουργήσει το 1998 εθνική σχολή ποδοσφαίρου ως φυτώριο για τη νέα γενιά ποδοσφαιριστών.

## Παραπομπές


## Εξωτερικοί σύνδεσμοι
*  Επίσημη ιστοσελίδα
* Ιστοσελίδα της ΦΙΦΑ 
* Ιστοσελίδα της ΟΥΕΦΑ

Κατηγορία:Ποδοσφαιρικές ομοσπονδίες Ανδόρρας
Ανδορρα
Γυψοσανίδα

Οι **γυψοσανίδες** είναι επίπεδα ορθογώνια δομικά στοιχεία που αποτελούνται από πυρήνα γύψου επενδυμένο από τις δύο πλευρές με ειδικό χαρτί. Χρησιμοποιούνται ευρέως στις κατασκευές χώρων, κυρίως στο εσωτερικό κτιρίων και εγκαταστάσεων.

## Είδη γυψοσανίδων
#**Στάνταρvτ**: Χρησιμοποιείται σε γενικές εφαρμογές για την κατασκευή ψευδοροφών, διαχωριστικών τοίχων και για εσωτερικές επενδύσεις εξωτερικών τοίχων.
#**Πυράντοχη**: Χρησιμοποιείται σε κατασκευές υψηλών απαιτήσεων πυραντοχής. Ο πυρήνας τους περιέχει ορυκτές ίνες και πρόσμικτα που δίνουν στη γυψοσανίδα ιδιαίτερη αντοχή στη φωτιά.
#**Ανθυγρή**: Χρησιμοποιείται σε χώρους υψηλής υγρασίας. Το χαρτί τους περιέχει μυκητοκτόνο ουσία και ο πυρήνας τους είναι επεξεργασμένος με πρόσμικτα που μειώνουν σημαντικά την υδροαπορροφητικότητά τους.
#**Ανθυγροπυράντοχη**: Χρησιμοποιείται σε χώρους που απαιτούν αυξημένη παθητική πυροπροστασία και αντοχή στην υγρασία.

## Συνήθεις διαστάσεις
Οι γυψοσανίδες παράγονται σύμφωνα με τις προδιαγραφές DIN 18180 σε σταθερό πλάτος 1,20 m.
Το στάνταρτ μήκος τους κυμαίνεται από 2,00 έως 3,00 m και το πάχος τους από 6,5 έως 25 mm. 

## Δομή και ιδιότητες
Σύμφωνα με τον προορισμό της γυψοσανίδας προσδίδονται στο γύψο και στο χαρτί με πρόσμικτα και ειδική επεξεργασία οι απαιτούμενες ιδιότητες. Ο γύψος αποτελεί τη βάση του σύγχρονου υλικού δόμησης τη γυψοσανίδα.  Το εξωτερικό  μέρος από χαρτί προσδίδει στη γυψοσανίδα μεγαλύτερη αντοχή και καλύτερη επιφάνεια.

Οι γυψοσανίδες έχουν μικρό βάρος, μεγάλη ελαστικότητα και αξιοσημείωτη μηχανική αντοχή. Παρέχουν θερμομόνωση, υψηλή πυραντοχή και ιδανική τελική επιφάνεια έτοιμη για βάψιμο, τοποθέτηση ταπετσαρίας ή πλακιδίων. 

## Χρήση
Οι γυψοσανίδες είναι δομικά στοιχεία που στερεώνονται εύκολα με βίδες σε μεταλλικό σκελετό, καρφιά σε ξύλινο σκελετό ή γυψόκολλες σε υπάρχουσα τοιχοποιία, αποτελώντας τη βάση των Συστημάτων Ξηράς Δόμησης.

Τα συστήματα αυτά πληρούν υψηλές απαιτήσεις σε θερμομόνωση, ηχομόνωση, πυραντοχή και αντισεισμικότητα. 
Στο πρόσθιο μέρος τους είναι σημειωμένα τα σημεία στερέωσής τους με βίδες σε αποστάσεις των 25cm. Τα κατά μήκος άκρα των γυψοσανίδων είναι επενδυμένα με χαρτί και αποτελούν καθοριστικό παράγοντα για τον τρόπο και την ποιότητα του στοκαρίσματος τους. 

Τα συστήματα Ξηράς Δόμησης με γυψοσανίδες αποτελούνται από γυψοσανίδες, τσιμεντοσανίδες, μεταλλικά προφίλ, εξαρτήματα και υλικά επεξεργασίας επιφανειών. Είναι τα σύγχρονα υλικά για δόμηση και διακόσμηση κάθε εσωτερικού χώρου. Διακρίνονται σε Συστήματα Οροφών, Τοιχοποιίας και Επενδύσεων Τοίχων. Προσφέρουν ελευθερία σχεδιασμού, γρήγορη και στεγνή τοποθέτηση, θερμομόνωση, ηχομόνωση, αντισεισμικότητα και ευχάριστο κλίμα περιβάλλοντος χώρου.

## Εξωτερικοί σύνδεσμοι
* 
* 

Κατηγορία:Οικοδομικά υλικά
Τσιμεντοσανίδα

Οι **τσιμεντοσανίδες** είναι δομικό στοιχείο που χρησιμοποιείται στις κατασκευές, κυρίως στην τοιχοποιία.

## Ιδιότητες
Το υλικό της τσιμεντοσανίδας θεωρείται άκαυστο και δεν περιέχει οργανικά πρόσμικτα όπως ξύλο ή χαρτί που είναι ευαίσθητα σε συνθήκες υγρασίας και μπορούν να οδηγήσουν στο σάπισμα ή φούσκωμα του υλικού.

## Τρόπος χρήσης
Ο μελετητής έχει πλέον στη διάθεση του πιστοποιημένα δομικά στοιχεία για να πληρώσει τον φέροντα οργανισμό κάθε τύπου κτιρίου με αξιοπιστία και οικονομία. Η αντισεισμικότητα, η ταχύτητα και η δραστική μείωση του περιττού βάρους της κατασκευής χωρίς κανένα συμβιβασμό στην ποιότητα του κτιρίου είναι τα κύρια χαρακτηριστικά των συστημάτων τσιμεντοσανίδας.

Οι τοιχοποιΐες με τσιμεντοσανίδα παρουσιάζουν πιστοποιημένη ηχομόνωση, θερμομόνωση και πυροπροστασία. Συγκεκριμένα, με την κατάλληλη μόνωση πετροβάμβακα ένας τοίχος πάχους μόλις 12,5cm μπορεί να επιτύχει έως 54db ηχομόνωση και 120 λεπτά πυροπροστασία. 

### Προσθήκες
Η λύση στο δύσκολο έργο του μελετητή και κατασκευαστή, ιδιαίτερα στις περιπτώσεις προσθηκών σε υφιστάμενες κατασκευές που έχουν μελετηθεί με παλαιότερους κανονισμούς, είναι τα πιστοποιημένα συστήματα δόμησης με τσιμεντοσανίδες. Οι κατασκευές αυτές δεν επιτρέπεται να φορτωθούν με τα περιττά μιας συμβατικής τοιχοποιίας από τούβλα. Οι προσθήκες από μεταλλικό ή ξύλινο φέροντα οργανισμό και συστήματα πληρώσεως ξηράς δόμησης είναι η λύση. Το χαμηλό βάρος της τοιχοποιίας με τσιμεντοσανίδες (από 30 Κg/m2) μειώνει δραστικά τα νεκρά φορτία του φέροντος οργανισμού και συνεισφέρει τα μέγιστα στην μείωση των σεισμικών φορτίσεων του κτιρίου.

Μετά την ολοκλήρωση του φέροντος οργανισμού της προσθήκης τα συστήματα με τσιμεντοσανίδες μπορούν να εφαρμοστούν αμέσως, δίνοντας μια λύση καθαρή και ευέλικτη. Αντικαθιστώντας τα τρία παραδοσιακά στάδια εφαρμογής ενός συμβατικού τοίχου όπως το χτίσιμο, το σοβάτισμα και των δύο πλευρών (σε τρία στάδια) και το σπατουλάρισμα με τους πιστοποιημένους εξωτερικούς τοίχους με τσιμεντοσανίδες, εξασφαλίζεται η δραστική μείωση του χρόνου κατασκευής χωρίς κανένα συμβιβασμό με την ποιότητα. 

### Προσόψεις κτιρίων
Η εξέλιξη της αρχιτεκτονικής και οι απαιτήσεις των σύγχρονων κτιρίων ιδιαίτερα στον τομέα των προσόψεων έκαναν επιτακτική την ανάγκη χρήσης ευέλικτων συστημάτων όπως αυτά της ξηράς δόμησης με τσιμεντοσανίδες. Οι τσιμεντοσανίδες είναι ένα υλικό άκαυστο κατηγορίας A1 κατά DIN 4102, ανθεκτικό στην υγρασία, ελαφρύ και εύκολο στην κοπή. Παρότι οι τσιμεντοσανίδες έχουν πολύ υψηλές μηχανικές αντοχές, μπορούν να καμπυλωθούν σε συγκεκριμένες ακτίνες σύμφωνα με τις αρχιτεκτονικές ανάγκες της πρόσοψης του κτιρίου. Το πλήρες σύστημα με τσιμεντοσανίδες αποτελείται από υλικά υψηλής αντιαλκαλικής προστασίας, ενώ ο μεταλλικός σκελετός μπορεί να έχει ειδική αντισκοριακή επικάλυψη ανάλογα με τις απαιτήσεις.

Κατηγορία:Οικοδομικά υλικά